ພວກກະບົດເຂົ້າຢຶດ 2 ເມືອງ ໃກ້ນະຄອນຫຼວງລີເບຍ (ເບິ່ງວີດີໂອ)
ພວກກະບົດລີເບຍ ເຂົ້າຢຶດເອົາ 2 ຫົວເມືອງ ໃກ້ໆນະຄອນຫຼວງຕຣີໂປລີ
ພວກກະບົດລີເບຍ ໄດ້ເຂົ້າຢຶດຫົວເມືອງນ້ອຍໆ 2 ແຫ່ງຢູ່ທາງທິດໃຕ້ຂອງນະຄອນຫຼວງ ຕຣີໂປລີ ໃນການສູ້ລົບເປັນເວລາ 6 ຊົ່ວໂມງ ກັບກຳລັງທີ່ຈົງຮັກພັກດີຕໍ່ຜູ້ນຳລີເບຍທ່ານ Muammar Gadhafi ຂະນະທີ່ພວກນັກລົບຝ່າຍຄ້ານທີ່ຢູ່ທາງກໍ້າຕາເວັນອອກຂອງນະ ຄອນຫຼວງລີເບຍໄດ້ຮັບການສູນເສຍຢ່າງໜັກ ໃນການປະທະກັນ ກັບທະຫານຝ່າຍລັດຖະ ບານ ກອງກຳລັງຂອງພວກກະບົດ ກ່າວໃນມື້ວັນພຸດວານນີ້ວ່າ ຕົນໄດ້ເຂົ້າຄວບຄຸມ ເມືອງ al- Qawalish ແລະເມືອງ Kikla ຊຶ່ງທັງສອງຫົວເມືອງນັ້ນແມ່ນຕັ້ງຢູ່ໃນລັດສະໝີ 100 ຫຼັກ ກິໂລແມັດຫ່າງຈາກນະຄອນຫຼວງຕຣີໂປລີທີ່ໝັ້ນຂອງທ່ານ Gadhafi ນັ້ນ ນອກນັ້ນ ພວກກະບົດຍັງໄດ້ບຸກຄືບໜ້າຈາກທີ່ໝັ້ນຂອງພວກເຂົາເຈົ້າໃນເມືອງ Misrata ໄປຍັງເມືອງ Zlitan ແຕ່ໄດ້ຖືກຍິງໂຈມຕີຢ່າງໜັກຈາກປືນໃຫຍ່ ພວກນາຍໝໍກ່າວວ່າມີ ພວກກະບົດຢ່າງນ້ອຍ 14 ຄົນເສຍຊີວິດແລະອີກ 30 ຄົນໄດ້ຮັບບາດເຈັບ ໃນການສູ້ລົບ ກັນໃກ້ໆເມືອງດັ່ງກ່າວໃນວັນພຸດວານນີ້ (ເບິ່ງວີດີໂອ ກ່ຽວກັບພວກເດັກນ້ອຍລີເບຍ)